วางทรัพย์
โดย...ชัตน์วรี (shewarat@hotmail.com)
14 ต.ค. 2559

โดย...ชัตน์วรี ([email protected])
มีคนจำนวนไม่น้อยที่เดือดร้อนเงินไป "ขายฝาก" บ้าน ที่ดิน ถ้าชำระหนี้ได้ตามสัญญาก็ได้ทรัพย์คืนไป แต่ถ้าเจอเจ้าหนี้หัวหมอที่จ้องจะยึดทรัพย์สินเรา โดยหาวิธีที่จะทำให้เราผิดสัญญา บอกปัดหรือปฏิเสธไม่ยอมรับชำระหนี้ หนีไปต่างประเทศ เพื่อให้ลูกหนี้ตกเป็นผู้ผิดนัดชำระหนี้ หรือเจ้าหนี้ไม่สามารถรับชำระหนี้ได้ ลูกหนี้ไม่รู้ว่าใครเป็นเจ้าหนี้ที่แท้จริง เจอแบบนี้ลูกหนี้จะทำอย่างไร
"การวางทรัพย์" ที่สำนักงานวางทรัพย์ กรมบังคับคดี เป็นทางแก้ปัญหา "การวางทรัพย์" เป็นการแสดงเจตนาลูกหนี้ว่าไม่ได้เบี้ยวหนี้ ทำให้ลูกหนี้หลุดพ้นจากหนี้ที่ต้องชำระได้มีการชำระหนี้แล้ว ไม่ตกเป็นผู้ผิดนัดและไม่ต้องเสียดอกเบี้ยให้แก่เจ้าหนี้หลังจากวันที่วางทรัพย์
ทั้งนี้ เจ้าหนี้มีสิทธิมารับทรัพย์ที่วางภายใน 10 ปี นับแต่ได้รับคำบอกกล่าวการวางทรัพย์ หากเจ้าหนี้ไม่มารับ หนี้เป็นอันระงับ ผู้วางทรัพย์มีสิทธิมารับเงินคืน และเมื่อเจ้าหนี้มารับเงินแล้ว ผู้วางทรัพย์ต้องมารับค่าใช้จ่ายที่วางไว้คืนภายใน 1 เดือน มิฉะนั้นเงินค่าใช้จ่ายที่วางประกันไว้จะตกเป็นของแผ่นดิน